CELEX: 32010D0731
Language: lt
Date: 1291075200000
Title: 2010/731/ES: 2010 m. lapkričio 30 d. Komisijos sprendimas dėl klausimyno, pagal kurį turi būti teikiamos Europos Parlamento ir Tarybos direktyvos 2000/76/EB dėl atliekų deginimo įgyvendinimo ataskaitos (pranešta dokumentu Nr. C(2010) 8279)  Tekstas svarbus EEE

1.12.2010   
            
            
               LT
            
            
               Europos Sąjungos oficialusis leidinys
            
            
               L 315/38
            
         KOMISIJOS SPRENDIMAS
   2010 m. lapkričio 30 d.
   dėl klausimyno, pagal kurį turi būti teikiamos Europos Parlamento ir Tarybos direktyvos 2000/76/EB dėl atliekų deginimo įgyvendinimo ataskaitos
   (pranešta dokumentu Nr. C(2010) 8279)
   (Tekstas svarbus EEE)
   (2010/731/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gruodžio 4 d. Europos Parlamento ir Tarybos direktyvą 2000/76/EB dėl atliekų deginimo (1), ypač į jos 15 straipsnį,
   kadangi:
   
               (1)
            
            
               Pirmasis klausimynas, pagal kurį turėjo būti teikiamos Direktyvos 2000/76/EB dėl atliekų deginimo įgyvendinimo ataskaitos, buvo nustatytas Komisijos sprendimu 2006/329/EB (2). Minėtas klausimynas buvo skirtas 2006–2008 m. ataskaitiniam laikotarpiui.
            
         
               (2)
            
            
               Atsižvelgiant į patirtį, įgytą įgyvendinant Direktyvą 2000/76/EB ir naudojant pirmąjį klausimyną, turėtų būti nustatytas naujas 2009–2011 m. laikotarpio klausimynas. Siekiant aiškumo Sprendimą 2006/329/EB reikėtų pakeisti.
            
         
               (3)
            
            
               Šiame sprendime numatytos priemonės atitinka pagal 1991 m. gruodžio 23 d. Tarybos direktyvos 91/692/EEB, standartizuojančios ir racionalizuojančios ataskaitas apie tam tikrų su aplinka susijusių direktyvų įgyvendinimą (3), 6 straipsnį įkurto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Valstybės narės teikdamos Direktyvos 2000/76/EB įgyvendinimo ataskaitas naudoja priede pateiktą klausimyną.
   2.   Teiktinos ataskaitos skirtos 2009 m. sausio 1 d.–2011 m. gruodžio 31 d. laikotarpiui.
   2 straipsnis
   Sprendimas 2006/329/EB panaikinamas.
   3 straipsnis
   Šis sprendimas skirtas valstybėms narėms.
   
      Priimta Briuselyje 2010 m. lapkričio 30 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 332, 2000 12 28, p. 91.
   
      (2)  OL L 121, 2006 5 6, p. 38.
   
      (3)  OL L 377, 1991 12 31, p. 48.
   
      PRIEDAS
      
         EUROPOS PARLAMENTO IR TARYBOS DIREKTYVOS 2000/76/EB DĖL ATLIEKŲ DEGINIMO ĮGYVENDINIMO KLAUSIMYNAS
      
      
         Bendrosios pastabos
      
      Šis antrasis pagal Direktyvą 2000/76/EB parengtas klausimynas skirtas 2009–2011 m. laikotarpiui. Atsižvelgiant į patirtį, įgytą įgyvendinant direktyvą, ir naudojant pirmąjį klausimyną jau gautą informaciją šiame klausimyne pagrindinis dėmesys skiriamas šiuo metu įgyvendinant direktyvą valstybėse narėse vykstantiems pokyčiams ir jų daromai pažangai.
      Siekiant užtikrinti vientisumą ir sudaryti sąlygas gautą informaciją tiesiogiai palyginti su anksčiau pateikta informacija, šis klausimynas parengtas laikantis bendro Sprendime 2006/329/EB nustatyto metodo. Jei klausimai yra panašūs į ankstesniame klausimyne pateiktus klausimus ir situacija liko nepakitusi, galima daryti nuorodą į ankstesniame klausimyne pateiktus atsakymus. Jei įvyko pokyčių, jie turėtų būti aprašyti naujai pateikiamame atsakyme.
      Kaip ir pirmojo klausimyno atveju, Komisija ketina pasinaudoti „ReportNet“ platforma (arba, jei reikėtų, ją pakeičiančia priemone), kad sudarytų sąlygas valstybėms narėms naudotis šiuo klausimynu grindžiama elektronine ataskaitų teikimo priemone. Todėl Komisija, siekdama sumažinti naštą ir supaprastinti atsakymų analizę, aktyviai ragina naudotis minėta priemone vykdant šį ataskaitų teikimo reikalavimą.
      1.   Įmonių ir leidimų skaičius
      
                  1.1.
               
               
                  Pateikite toliau nurodytą informaciją apie įmonių skaičių (jas suskirstydami į deginimo įmones ir bendrojo deginimo įmones), kurioms taikoma Direktyva 2000/76/EB, joms išduotus leidimus ir leidžiamus pajėgumus:
                  
                              a)
                           
                           
                              įmonių skaičius;
                           
                        
                              b)
                           
                           
                              leidimų, išduotų pagal 4 straipsnio 1 dalį, skaičius;
                           
                        
                              c)
                           
                           
                              įmonių, kurios panaudoja per deginimo procesą pagamintą šilumą, skaičius;
                           
                        
                              d)
                           
                           
                              bendras leidžiamas atliekų apdorojimo pajėgumas, išreikštas tonomis per metus (neprivaloma).
                           
                        
            
                  1.2.
               
               
                  Pateikite visų įmonių, kurioms taikoma Direktyva 2000/76/EB, sąrašą, prie kiekvienos iš tų įmonių, kurių pajėgumas didesnis nei 2 tonos per valandą, nurodydami šią informaciją:
                  
                              a)
                           
                           
                              ar tai deginimo, ar bendrojo deginimo įmonė; pastarosios atveju nurodykite įmonės tipą (cemento krosnis, kurą deginantis įrenginys ar kiti pramoniniai objektai, neįtraukti į Direktyvos 2000/76/EB II priedo 1 arba 2 dalis);
                           
                        
                              b)
                           
                           
                              kietųjų komunalinių atliekų deginimo įmonių, kurios vykdo Europos Parlamento ir Tarybos direktyvos 2008/98/EB (1) II priede R1 kodu žymimas naudojimo operacijas, atveju nurodykite: įmonės energijos vartojimo efektyvumą, apskaičiuotą naudojant Direktyvos 2008/98/EB II priede prie R1 kodu pažymėtos naudojimo operacijos pateiktoje išnašoje nurodytą formulę.
                           
                        
            2.   Apibūdinkite problemas, susijusias su 3 straipsnyje pateiktomis sąvokomis, kurios nustatytos įgyvendinant Direktyvą 2000/76/EB. Pateikite konkrečią informaciją apie kiekvieną sąvoką, dėl kurios iškilo problemų.
      3.   Ar pagal Direktyvą 2000/76/EB išduota leidimų mobiliosioms įmonėms?
      4.   Nurodykite bendrojo deginimo įmonėse degintų atliekų kategorijas, suskirstytas pagal bendrojo deginimo įmonių tipus (cemento krosnys, kurą deginantys įrenginiai ar kiti pramoniniai objektai, neįtraukti į II priedo II.1 arba II.2 dalis).
      Nurodykite Europos atliekų katalogo kodus (neprivaloma).
      Nurodykite šioms įmonėms leidžiamus bendrojo deginimo pajėgumus (neprivaloma).
      5.   Kokiam bendrojo deginimo įmonių skaičiui taikomos Direktyvos 2000/76/EB V priede nustatytos išmetamų teršalų ribinės vertės (pvz., kai bendrai deginamos neapdorotos komunalinės atliekos arba kai daugiau kaip 40 % šilumos išskiriama deginant pavojingas atliekas)?
      6.   Išduodant leidimus kokios nuostatos taikomos:
      
                  a)
               
               
                  nustatant pavojingų atliekų, kurios gali būti apdorotos, kiekius ir kategorijas?
               
            
                  b)
               
               
                  mažiausiam ir didžiausiam pavojingų atliekų, kurios turi būti apdorotos, srautui?
               
            
                  c)
               
               
                  leidžiamam pavojingų atliekų kaloringumo diapazonui?
               
            
                  d)
               
               
                  teršalų, pvz., PCB, PCP, chloro, fluoro, sieros, sunkiųjų metalų, kiekio apribojimams?
               
            7.   Kokios atliekos laikomos netinkamomis tipiniams mėginiams imti?
      8.   Ar atsižvelgiant į Direktyvos 2000/76/EB 6 straipsnio 1 ir 2 dalyse nurodytą krosnyse naudojamų dujų degimo laiką ir temperatūrą, suteikta leidimų pagal 6 straipsnio 4 dalį nukrypti nuo minėtų eksploatavimo sąlygų? Jei taip, nurodykite:
      
                  a)
               
               
                  suteiktų leidimų skaičių;
               
            
                  b)
               
               
                  jei turima duomenų, nurodykite išimčių suteikimo priežastis kai kuriais tipiniais atvejais ir nurodykite:
                  
                              i)
                           
                           
                              įmonės pajėgumus;
                           
                        
                              ii)
                           
                           
                              ar išimtis taikoma veikiančiai įmonei, kaip apibrėžta 3 straipsnio 6 dalyje, ar naujai įmonei;
                           
                        
                              iii)
                           
                           
                              deginamų atliekų rūšį;
                           
                        
                              iv)
                           
                           
                              kaip užtikrinama, kad susidarančių likučių ir jose esančių organinių teršalų kiekis nebūtų didesnis už įmonėje, kuriai netaikoma išimtis, susidarantį likučių ir tikėtiną organinių teršalų kiekį;
                           
                        
                              v)
                           
                           
                              leidime nurodytas eksploatavimo sąlygas;
                           
                        
                              vi)
                           
                           
                              įmonei taikomas išmetamųjų teršalų ribines vertes.
                           
                        
            9.   Kokių priemonių imamasi (jei jų imamasi, išskyrus 12 straipsnio 2 dalyje nurodytą ataskaitą) siekiant užtikrinti, kad deginimo įmonės būtų projektuojamos, įrengiamos, statomos ir eksploatuojamos taip, kad nebūtų viršijamos Direktyvos 2000/76/EB V priede nustatytos išmetamųjų teršalų ribinės vertės?
      10.   Kokių priemonių imamasi (jei jų imamasi, išskyrus 12 straipsnio 2 dalyje nurodytą ataskaitą) siekiant užtikrinti, kad bendrojo deginimo įmonės būtų projektuojamos, įrengiamos, statomos ir eksploatuojamos taip, kad nebūtų viršijamos Direktyvos 2000/76/EB II priede nustatytos išmetamųjų teršalų ribinės vertės?
      11.   Bendrai deginant atliekas cemento krosnyse, ar pagal II priedo II.1 dalį padaryta išimčių dėl išmetamų NOx, dulkių, SO2 arba TOC ribinių verčių? Jei taip, nurodykite:
      
                  a)
               
               
                  padarytų išimčių skaičių;
               
            
                  b)
               
               
                  jei turima duomenų, nurodykite išimties (-čių) suteikimo priežastis kai kuriais tipiniais atvejais ir nurodykite:
                  
                              i)
                           
                           
                              įmonės pajėgumą;
                           
                        
                              ii)
                           
                           
                              ar išimtis suteikta veikiančiai ar naujai įmonei (atsižvelgiant į Direktyvos 2000/76/EB 20 straipsnio 3 dalį);
                           
                        
                              iii)
                           
                           
                              bendrai sudegintų atliekų rūšį;
                           
                        
                              iv)
                           
                           
                              įmonėms taikomas išmetamųjų teršalų ribines vertes;
                           
                        
                              v)
                           
                           
                              kitas leidime nurodytas eksploatavimo sąlygas.
                           
                        
            12.   Ar deginimo įmonių ir bendrojo deginimo įmonių į orą išmetamiems teršalams taikomos ribinės vertės skiriasi nuo nustatytųjų II arba V priede? Jei taip ir jei turima duomenų, nurodykite:
      
                  a)
               
               
                  kokioms įmonėms jos taikomos, pvz., deginimo ar bendrojo deginimo įmonėms; pastarųjų atveju nurodykite įmonės tipą;
               
            
                  b)
               
               
                  kurios iš šių įmonių naujos arba veikiančios;
               
            
                  c)
               
               
                  teršalus, kurioms taikomos ribinės vertės, ir nustatytas ribines vertes;
               
            
                  d)
               
               
                  šių ribinių verčių taikymo priežastis;
               
            
                  e)
               
               
                  šių teršalų išmetimo stebėsenos tvarką (ar vykdoma nuolatinė ar nenuolatinė stebėsena; pastarosios atveju nurodykite stebėsenos dažnumą).
               
            13.   Direktyvos 2000/76/EB IV priede išvardytų teršalų atveju, kaip nustatomos dujų valymo įrenginių nuotekose į vandens telkinius esančių išmetamųjų teršalų ribinės vertės? Nurodykite atvejus, kai minėtoms taršiosioms medžiagoms taikomos kitos nei IV priede nurodytos išmetamųjų teršalų ribinės vertės.
      14.   Jei išmetamųjų teršalų ribinės vertės nustatytos ne tik IV priede nurodytiems teršalams, bet ir į vandenį išleidžiamiems teršalams:
      
                  a)
               
               
                  kurioms įmonėms jos taikomos (pvz., deginimo ar bendrojo deginimo, naujoms ar veikiančioms įmonėms)?
               
            
                  b)
               
               
                  kokiems teršalams jos taikomos ir kokios ribinės vertės nustatytos?
               
            
                  c)
               
               
                  kodėl šios ribinės vertės taikomos?
               
            15.   Kokie nuotekų eksploataciniai kontroliniai parametrai (pH, temperatūra, srautas ir pan.) nustatyti leidimų išdavimo procese?
      16.   Kokių priemonių imamasi siekiant pagal 8 straipsnio 7 dalį užtikrinti dirvožemio, paviršiaus vandens arba požeminio vandens apsaugą?
      17.   Kokie kriterijai taikomi siekiant užtikrinti reikiamą talpyklos, naudojamos vandeniui patikrinti ir prireikus išvalyti prieš šalinimą, dydį?
      18.   Kokių bendrų priemonių imamasi siekiant sumažinti deginimo arba bendrojo deginimo įmonėse vykstančių degimo procesų likučių kiekį ir kenksmingumą?
      19.   Ar leidime nurodyti į orą išmetamų teršalų ir proceso eksploatacijos parametrų matavimo reikalavimai atitinka 11 straipsnio 2 dalyje nustatytus reikalavimus? Jei ne, pateikite išsamios informacijos nurodydami:
      
                  a)
               
               
                  priežastis, dėl kurių nukrypta nuo 11 straipsnio 2 dalies, darant nuorodą į 11 straipsnio 4–7 dalyse nurodytas galimybes taikyti leidžiančias nukrypti nuostatas;
               
            
                  b)
               
               
                  susijusius teršalus arba parametrą ir nustatytus matavimo reikalavimus.
               
            20.   Ar leidime nurodyti į vandenį išleidžiamų teršalų matavimo reikalavimai atitinka 11 straipsnio 14 ir 15 dalyse nustatytus reikalavimus? Jei ne, pateikite išsamios informacijos nurodydami:
      
                  a)
               
               
                  priežastis, dėl kurių nukrypta nuo 11 straipsnio 14 ir 15 dalių;
               
            
                  b)
               
               
                  susijusius teršalus ir (arba) parametrą ir matavimo reikalavimus.
               
            21.   Kokių priemonių imamasi leidimų išdavimo procese siekiant užtikrinti atitiktį šioms su į orą išmetamais teršalais susijusioms nuostatoms, pateiktoms:
      
                  a)
               
               
                  11 straipsnio 8 dalyje;
               
            
                  b)
               
               
                  11 straipsnio 9 dalyje;
               
            
                  c)
               
               
                  11 straipsnio 11 dalyje;
               
            
                  d)
               
               
                  11 straipsnio 12 dalyje;
               
            
                  e)
               
               
                  11 straipsnio 10 dalyje nustatytai reikalavimų laikymosi tvarkai.
               
            22.   Kokių priemonių imamasi leidimų išdavimo procese siekiant užtikrinti atitiktį šioms su į vandenį išleidžiamais teršalais susijusioms nuostatoms, pateiktoms:
      
                  a)
               
               
                  11 straipsnio 9 dalyje;
               
            
                  b)
               
               
                  11 straipsnio 16 dalyje nustatytai reikalavimų laikymosi tvarkai.
               
            23.   Nurodykite visas parengtas oficialias rekomendacijas dėl patvirtinto vidutinio per dieną išmetamų teršalų kiekio nustatymo (11 straipsnio 11 dalis). Jei įmanoma, pateikite interneto nuorodą.
      24.   Kokia tvarka kompetentingai institucijai pranešama apie išmetamųjų teršalų ribinės vertės nesilaikymą?
      25.   Kokių priemonių imamasi siekiant užtikrinti visuomenės dalyvavimą leidimų (naujų ir (arba) atnaujinamų) išdavimo procese? Pateikite išsamios informacijos bent šiais klausimais:
      
                  a)
               
               
                  kuri valdžios institucija informuoja visuomenę apie paraiškas gauti leidimą;
               
            
                  b)
               
               
                  kokį laikotarpį visuomenė gali teikti pastabas;
               
            
                  c)
               
               
                  kuri valdžios institucija informuoja apie galutinį sprendimą.
               
            26.   Dėl galimybės susipažinti su informacija vykstant leidimų išdavimo procesui:
      
                  a)
               
               
                  Ar yra su aplinkosaugos aspektais susijusios informacijos, kuri viešai neskelbiama arba iš dalies skelbiama paraiškoje, vykstant sprendimo priėmimo procesui ir vėliau – leidime? Jei taip, nurodykite, kokia tai informacija.
               
            
                  b)
               
               
                  Jei galima išsamiai arba iš dalies susipažinti su tokiais duomenimis, nurodykite, ar tokia informacija yra teikiama nemokamai, o jei ne, taikomo mokesčio dydį, ir kokiomis aplinkybėmis šie mokesčiai taikomi.
               
            27.   Kokių priemonių imamasi reikalaujant, kad deginimo ir bendrojo deginimo įmonių, kurių nominalusis pajėgumas yra dvi ar daugiau tonų per valandą, operatoriai kompetentingai institucijai teiktų metines įmonės veiklos ir stebėsenos ataskaitas?
      28.   Jei teikiama metinė ataskaita:
      
                  a)
               
               
                  kokia informacija joje pateikiama?
               
            
                  b)
               
               
                  kaip su šia ataskaita gali susipažinti visuomenė?
               
            29.   Kaip apie deginimo arba bendrojo deginimo įmones, kurių nominalusis pajėgumas mažesnis kaip dvi tonos per valandą, sužino visuomenė?
      30.   Pagal kokias leidime nustatytas nuostatas kontroliuojama deginimo ar bendrojo deginimo įmonės veikla avarinėmis eksploatavimo sąlygomis (pvz., teršalų mažinimo arba stebėsenos įrenginių sustabdymo, sutrikimų arba gedimų atvejais)?
      31.   Koks yra ilgiausias laikotarpis, kurį avarinėmis eksploatavimo sąlygomis prieš įmonei nutraukiant darbą gali vykti deginimo arbe bendrojo deginimo procesai:
      
                  a)
               
               
                  ilgiausias laikotarpis, per kurį leidžiama viršyti išmetamųjų teršalų ribines vertes;
               
            
                  b)
               
               
                  didžiausia bendra metinė laikotarpių, per kuriuos viršijamos išmetamųjų teršalų ribinės vertės, trukmė.
               
            32.   Kitos pastabos.
      
         (1)  OL L 312, 2008 11 22, p. 3.